


Z a p i s n i k
s 46. sjednice Vijeća Mjesnog odbora Vukomerec, 19. ožujka 2025. s početkom u 19:00 sati u prostorijama MS Vukomerec, Porečka 7a.


Nazočni:
1. Vladimir Marenić
2. Igor Milašinović
3. Tihomir Kusobrak
4. Marija Pavičić
5. Stjepan Krznar



Predsjednik konstatira da je je sjednici nazočno 5 od 5 članova Vijeća, što znači da Vijeće može pravovaljano odlučivati. Isto tako, predsjednik izvješćuje nazočne da su e-mailom primili Poziv i materijale za sjednicu.

Predsjednik predlaže usvajanje Zapisnika sa prošle sjednice nakon čega Vijeće, bez rasprave, jednoglasno usvaja zapisnik 45. sj. VMO.

Predsjednik predlaže usvajanje dnevnog reda onako kako su ga vijećnici primili u Pozivu.

Nakon provedenog glasovanja utvrđuje se da Vijeće jednoglasno usvaja gore predloženi dnevni red.


D N E V N I     R E D

1. Program rada Vijeća Mjesnog odbora Vukomerec u 2025. godini
2. Donošenje Zaključka o izmjeni Plana potreba za aktivnostima, programima i projektima unapređenja kvalitete života građana Mjesnog odbora Vukomerec u 2025.
3. Aktualna komunalna problematika
· Davanje suglasnosti za rušenje stabla
4. Razno: izvješća, pitanja i prijedlozi.




Ad 1) Program rada Vijeća Mjesnog odbora Vukomerec u 2025. godini

Vijeće jednoglasno donosi 

PROGRAM RADA VIJEĆA MJESNOG ODBORA VUKOMEREC
ZA 2025.

a) Polazne odrednice

Vijeće Mjesnog odbora Vukomerec polazne odrednice svoga Programa rada temelji na najaktualnijim potrebama komunalnog, socijalnog i kulturnog standarda, koje je Vijeće uočilo u svome radu (pri tome se ne podrazumijeva samo nova problematika već i održavanje postojeće infrastrukture i standarda) uz stavljanje naglaska na posebnost i specifičnost Vijeća Mjesnog odbora  Vukomerec.
Naravno, polazne odrednice i ciljevi i zadaci Programa rada Vijeća Mjesnog odbora Vukomerec, ovise o cjelovitom radu mjesne samouprave, odnosno o suradnji Vijeća s Vijećem Gradske četvrti Peščenica-Žitnjak. Stoga se polazne odrednice rada Vijeća Mjesnog odbora Vukomerec kod definiranja problema i predlaganja njihovih rješenja kako komunalnog, tako i društvenog i kulturnog standarda, te organiziranja suradnje s građanima, uz ostalo, temelje i na suradnji Vijeća Mjesnog odbora Vukomerec s Vijećem Gradske četvrti Peščenica-Žitnjak. Suradnja se pri tom podrazumijeva kroz primjenu propisane i opisane procedure rada Vijeća Mjesnog odbora Vukomerec koja se odvija i pokreće od suradnje s građanima, poznavanja komunalne problematike, donošenja zaključaka na sjednicama i Koordinacije predsjednika Vijeća Mjesnih odbora s predsjednikom Vijeća Gradske četvrti Peščenica-Žitnjak.

Iz navedenog konteksta specificiraju se sljedeće polazne odrednice:

1. Pojačano održavanje, asfaltiranje i rekonstrukcija ulica.
2. Izgradnja i asfaltiranje parkirališta.
3. Uređenje i asfaltiranje pješačkih staza i nogostupa.
4. Regulacija prometa postavom prometne signalizacije.
5. Pojačanje postojeće javne rasvjete u ulicama.
6. Uređenje i opremanje dječjih igrališta potrebnim sadržajima.
7. Zaštita javnih zelenih površina i opremanje istih sadržajima (klupe, stolovi, koševi za otpatke i sl.).
8. Briga o problematici vezanoj uz zaštitu okoliša i sigurnost građana u Mjesnom odboru Vukomerec.
9. Sve navedene polazne odrednice ovise o osnovnoj odrednici koja se prepoznaje po stupnju uspješnosti:
· suradnje Vijeća Mjesnog odbora Vukomerec s građanima;
· suradnje Vijeća Mjesnog odbora Vukomerec s Vijećem Gradske četvrti Peščenica-Žitnjak i Gradskim uredom  za mjesnu samoupravu, civilnu zaštitu i sigurnost
Navedene odrednice uvjetuju i usmjeravaju izravno uspješnost rada Vijeća Mjesnog odbora Vukomerec a, neizravno, pridonose uspješnoj realizaciji rada Vijeća Gradske četvrti Peščenica-Žitnjak.

a) Glavni ciljevi

Iz navedenih polaznih odrednica, te na osnovi rada Vijeća Gradske četvrti Peščenica-Žitnjak vezanog uz prostor našeg Mjesnog odbora, Vijeće Mjesnog odbora Vukomerec postavlja sljedeće ciljeve:

1. Koordinirano u suradnji s građanima, sustavno prikupljanje svih podataka bitnih za Mjesni odbor Vukomerec o komunalnoj opremljenosti, uređenju prostora, komunalnom redu, zaštiti okoliša, javnog reda i mira, rada javnih službi te upoznavanje Vijeća Gradske četvrti Peščenica-Žitnjak i građana MO Vukomerec s istim.
2. Koordinirano s Vijećem Gradske četvrti Peščenica-Žitnjak, sustavno i kontinuirano planiranje rješavanja manjih komunalnih potreba koje Vijeće Mjesnog odbora Vukomerec, selektira i predlaže Vijeću Gradske četvrti kao prioritete programa MKA za tekuće i iduće razdoblje.
3. Uočavanje i predlaganje Vijeću Gradske četvrti i drugim nadležnim tijelima većih komunalnih problema na Mjesnom odboru Vukomerec koji se ne mogu, zbog svoje obimnosti i složenosti, rješavati kroz program MKA.
4. Kontinuirano upoznavanje i praćenje osnovnih akata na kojima se temelji rad, organizacija i odlučivanje Vijeća Mjesnog odbora Vukomerec.
5. Permanentno nastojanje za što učinkovitijom suradnjom Vijeća Mjesnog odbora Vukomerec s Vijećem Gradske četvrti Peščenica-Žitnjak i Gradskim uredom za mjesnu samoupravu, civilnu zaštitu i sigurnost

b) Zadaci i rokovi

Na osnovi ovih, programom postavljanih ciljeva, Vijeće Mjesnog odbora Vukomerec će, u svome radu i na svojim sjednicama tijekom 2025. provoditi proceduralne postupke i donositi odgovarajuće akte u predviđenim rokovima, a naročito o sljedećim pitanjima:

1. Koordinacija i suradnja s Vijećem Gradske četvrti Peščenica-Žitnjak i s predsjednikom Vijeća Gradske četvrti Peščenica-Žitnjak u okviru propisane i opisane procedure (kontinuirano kroz cijelu godinu).
2. Kontinuirano praćenje aktualne komunalne problematike iz Plana komunalnih potreba Mjesnog odbora Vukomerec, te, prema složenosti i razini rješavanja, predlaganje rješavanja
a) prioriteta:
· Vijeću Mjesnog odbora Vukomerec.
b) prioriteta za Plan MKA:
· Vijeću Gradske četvrti Peščenica-Žitnjak.
· c)  Složenih i većih komunalnih potreba nadležnim tijelima Grada po propisanoj proceduri (kontinuirano  kroz cijelu godinu).
· d) donošenje Plana  malih komunalnih akcija (čišćenje javnih površina i održavanje nerazvrstanih cesta

Zadaci:
1. Donošenje Izvješća o radu Vijeća Mjesnog odbora Vukomerec za 2024. 
2. Donošenje Programa rada Vijeća Mjesnog odbora Vukomerec za 2025. 
3. Donošenje Financijskog plana Mjesnog odbora Vukomerec za 2026. (prosinac 2025.)
4. Donošenja Plana malih komunalnih akcija Mjesnog odbora Vukomerec za 2026. (listopada 2025.)
5. Donošenje Godišnjeg izvještaja o izvršenju Financijskog plana Mjesnog odbora Vukomerec za 2024. (srpanj 2025.)
6. Predlaganje prioriteta MKA za 2026. za Mjesni odbor Vukomerec (srpanj - kolovoz 2025.)
7. Donošenje Plana potreba za aktivnostima, programima i projektima unapređenja kvaliteta života građana za 2026. (studeni 2025.) 
8. Donošenje Plana malih komunalnih akcija (PMKA) – asfalterski program za 2026. (listopad 2025.)
9. Prijedlozi za akcije u programima Gradskog ureda za obnovu , izgradnju, prostorno uređenje, graditeljstvo i komunalne poslove (Mega ured) za 2026. (rujan/listopad 2025.)
10. Davanje mišljenja o prijedlozima akata i programima koja od Vijeća Mjesnog odbora Vukomerec zatraži Vijeće Gradske četvrti Peščenica-Žitnjak ili druga nadležna gradska tijela, te prihvaćanje programa i akata na znanje o kojima navedena tijela informiraju Vijeće Mjesnog odbora Vukomerec (kada bude zatražena i ponuđena).
11. Raspravljanje i donošenje zaključaka na sjednicama Vijeća na osnovi prijedloga stanovnika Mjesnog odbora Vukomerec (kontinuirano kroz cijelu godinu).
12. Sudjelovanje i predlaganje u donošenju prostornih, urbanističkih i detaljnih planova Grada Zagreba (PUP, GUP, UPU) kada se odnose na prostor Mjesnog odbora Vukomerec (prema dospijeću prijedloga).
13. Raspravljanje i predlaganje rješavanja problema o zaštiti okoliša, sigurnosnom i komunalnom standardu građana Mjesnog odbora Vukomerec (kontinuirano kroz cijelu godinu).

Izvršenje zadatka u predviđenim rokovima treba shvatiti aproksimativno jer ovise od više činitelja, a naročito o:
· dosegnutoj razini odvijanja propisanog i opisanog rada Vijeća Mjesnog odbora Vukomerec;
· suradnji Vijeća Mjesnog odbora Vukomerec s Vijećem Gradske četvrti Peščenica-Žitnjak i s predsjednikom Vijeća Gradske četvrti;
· suradnji Vijeća Mjesnog odbora s građanima Mjesnog odbora Vukomerec, te o izvršenju proračunskih stavki koje se odnose na Gradski ured za mjesnu samoupravu Grada Zagreba, civilnu zaštitu i sigurnost.



Ad 2)	Donošenje Zaključka o izmjeni Plana potreba za aktivnostima, programima i projektima unapređenja kvalitete života građana Mjesnog odbora Vukomerec u 2025.

Vijeće jednoglasno donosi 

	PLAN

 potreba za aktivnostima, programima i projektima unapređenja kvalitete života građana

Mjesnog odbora Vukomerec u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 391,25 eura, raspoređuju se za sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Radionica kaširanja za djecu i odrasle

	Opis aktivnosti
	radionica izrade jednostavnih predmeta tehnikom kaširanja u suradnji s vijećnicima VMO

	Cilj(evi) aktivnosti
	Organizacija aktivnosti koja će omogućiti druženje za sve tri generacije stanovnika s područja MO (djeca, roditelji, djedovi i bake). Educiranje namlađih o recikliranju.

	Datum održavanja
	 Siječanj,  Veljača,  Ožujak,  Travanj,  Svibanj,  Lipanj,  Srpanj,  Kolovoz,  Rujan, . Listopad, . Studeni, . Prosinac

	Procijenjena vrijednost
	391,25 EUR

	
	

	Naziv aktivnosti
	Turnir u kartanju

	Opis aktivnosti
	natjecanje u igranju kartaških igara Belot, Briškula, Bridž; interaktivno igranje kartaških igara

	Cilj(evi) aktivnosti
	Poticanje na druženje i okupljanje stanovnika mjesnog odbora. Promoviranje kartaških igara među mlađom populacijom.

	Datum održavanja
	 Ožujak

	Procijenjena vrijednost
	81,25 EUR

	
	

	Naziv aktivnosti
	Društvena igraonica u MO Vukomerec

	Opis aktivnosti
	igranje društvenih igara za djecu, mlade i odrasle

	Cilj(evi) aktivnosti
	Poticanje na druženje stanovnika mjesnog odbora. Poticanje djece odmicanju od ekrana i modernih tehnologija te vraćanje međusobnom fizičkom druženju i zajedničkom provođenju vremena stanovnika naselja.

	Datum održavanja
	 Veljača,  Ožujak,  Travanj,  Svibanj,  Lipanj,  Srpanj,  Kolovoz,  Rujan, . Listopad, . Studeni, . Prosinac

	Procijenjena vrijednost
	619,35 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.




Ad 3.) 	Aktualna komunalna problematika - suglasnost za rušenje stabla

Predsjednik je primio telefonski poziv nadležnog sektora vezano uz rušenje stabala hrasta u Medulinskoj ulici. Nakon rasprave u kojoj sudjeluju svi vijećnici, dogovoreno je kako će se zatražiti pismeni zahtjev temeljem kojeg će VMO donijeti zaključak/suglasnost za rušenje stabala.


Ad 4)  Razno: izvješća, pitanja i prijedlozi

Predsjednik izvještava Vijeće o radnjama koje poduzete između dvije sjednice čime je dnevni red iscrpljen.


Predsjednik zaključuje sjednicu u 20.30 sati.


Zapisnik vodio:
Vladimir Marenić

Predsjednik VMO Vukomerec

Vladimir Marenić

